CELEX: 32010D0380
Language: et
Date: 2010-07-07 00:00:00
Title: 2010/380/: Komisjoni otsus, 7. juuli 2010 , millega muudetakse otsust 2008/840/EÜ seoses erakorraliste meetmetega Anoplophora chinensis ’e (Forster) liitu sissetoomise vastu (teatavaks tehtud numbri K(2010) 4546 all)

9.7.2010   
            
            
               ET
            
            
               Euroopa Liidu Teataja
            
            
               L 174/46
            
         KOMISJONI OTSUS,
   7. juuli 2010,
   millega muudetakse otsust 2008/840/EÜ seoses erakorraliste meetmetega Anoplophora chinensis’e (Forster) liitu sissetoomise vastu
   (teatavaks tehtud numbri K(2010) 4546 all)
   (2010/380/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta (1), eriti selle artikli 16 lõike 3 neljandat lauset,
   ning arvestades järgmist:
   
               (1)
            
            
               Komisjoni 7. novembri 2008. aasta otsusega 2008/840/EÜ Anoplophora chinensis’e (Forster) ühendusse sissetoomise ja seal leviku vastu võetavate erakorraliste meetmete kohta (2) on ette nähtud, et liikmesriigid võtavad meetmed, et hoida ära Anoplophora chinensis’e (Forster) liitu sissetoomine ja selle levik seal.
            
         
               (2)
            
            
               Komisjoni poolt Hiinas 9.–20. veebruarini 2009 korraldatud kontroll näitas, et otsusega 2008/840/EÜ ettenähtud erakorraliste meetmete kohaldamine ei olnud kõnealuse otsuse kohaldamisalasse kuuluvate taimede (edaspidi „nimetatud taimed”) tootmise ja järelevalve osas täiel määral rahuldav.
            
         
               (3)
            
            
               Komisjon võttis 3. juulil 2009. aastal Hiina ametiasutustega ühendust ning selgitas kõnealuse kontrollimise põhjal tehtud järeldusi.
            
         
               (4)
            
            
               29. septembril 2009. aastal tutvustas Hiina meetmete sarja, mis parandaks Anoplophora chinensis’e (Forster) kontrollimist liitu eksportimiseks ettenähtud nimetatud taimede tootmises. Eelkõige on Hiina registreerinud tootmiskohad, kus toodetakse taimi liitu eksportimiseks. Hiina on kehtestanud piirangu, mille kohaselt tohib nimetatud taimi liitu eksportida ainult tootmiskohtadest, mis on registreeritud riiklikus taimekaitseorganisatsioonis otsuse 2008/840/EÜ (muudetud kujul) I lisa I(B) jao punkti 1 alapunkti b kohaselt. Registrist teatati komisjonile samal päeval. Lisaks teatas Hiina meetmete kehtestamisest juhuks, kui ühes registreeritud tootmiskohas avastatakse Anoplophora chinensis (Forster), ning nende meetmete hulka kuulub teatavatel asjaoludel ka asjaomase tootmiskoha registrist eelmaldamine. Komisjon edastas Hiinalt saadud teabe liikmesriikidele.
            
         
               (5)
            
            
               23. detsembril 2009 teatas komisjon Hiinale, et tema ootus on, et Anoplophora chinensis’e (Forster) avastamise korral eemaldataks asjaomane tootmiskoht registrist automaatselt.
            
         
               (6)
            
            
               Rohkem tähelepanekuid Hiinast imporditud nimetatud taimede kohta kuni 2010. aasta veebruari lõpuni ei edastatud. 1. ja 3. märtsil 2010 teatasid Madalmaad siiski Anoplophora chinensis’e (Forster) leidudest nimetatud taimedel, mis olid pärit kahest registrisse kantud tootmiskohast.
            
         
               (7)
            
            
               25. märtsil 2010 teatas Hiina komisjonile, et kavatseb komisjonile 29. septembril 2009 edastatud registrit ajakohastada ja muu hulgas kaks kõnealust tootmiskohta kohe registrist eemaldada ning ajakohastatud registri komisjonile kättesaadavaks teha.
            
         
               (8)
            
            
               Pidades silmas olukorra arengut, on nimetatud taimede Hiinast pärit impordi suhtes otsusega 2008/840/EÜ ettenähtud meetmeid vaja kohandada.
            
         
               (9)
            
            
               Kuna Hiinast imporditud nimetatud taimede puhul on enamik teatatud leide esinenud perekonda Acer kuuluvatel taimedel, on asjakohane keelata nende import kaheks aastaks, võttes arvesse kõnesoleva putuka elutsüklit.
            
         
               (10)
            
            
               Lisaks nõuetele, mida tuleb kohaldada nendest kolmandatest riikidest imporditud nimetatud taimede suhtes, kus esineb Anoplophora chinensis’t (Forster), võib Hiinast pärit nimetatud taimi importida üksnes juhul, kui need on pärit tootmiskohast, mis on kantud Hiina taimekaitseorganisatsiooni loodud Hiina tootmiskohtade registrisse. Komisjon teatab liikmesriikidele kõikidest Hiina ametiasutuste tehtud ajakohastustest registris. Kui Hiina ametiasutused eemaldavad registrist tootmiskoha, siis ei tohi selles tootmiskohas kasvatatud nimetatud taimi liitu importida kahe aasta jooksul alates kuupäevast, millal komisjon teatab sellest ajakohastusest liikmesriikidele.
            
         
               (11)
            
            
               Kui komisjonil on tõendeid, et registrisse kantud tootmiskoht ei vasta enam otsuse 2008/840/EÜ I lisa I(B) jao punkti 1 alapunktile b või kui sellest tootmiskohast imporditud nimetatud taimedel on leitud Anoplophora chinensis (Forster), peab ta edastama selle teabe liikmesriikidele. Pärast seda teadet ei tohi kõnealusest tootmiskohast pärit nimetatud taimi liitu importida kahe aasta jooksul alates kuupäevast, millal komisjon teatab liikmesriikidele kõnealusest nõuete rikkumisest, olenemata Hiina võetud meetmetest registri ajakohastamiseks.
            
         
               (12)
            
            
               On tarvis, et asjaomase riigi taimekaitseorganisatsioon registreeriks tootmiskoha, mis asub kolmandas riigis otsuse 2008/840/EÜ I lisa I jao punkti 1 alapunkti a kohases kahjurivabas piirkonnas, ning teostaks selle üle järelevalvet.
            
         
               (13)
            
            
               Võttes arvesse piiriületuspunktis või sihtkohas otsuse 2008/840/EÜ I lisa I jao punkti 2 kohaste nimetatud taimede hiljutiste kontrollimiste tulemusi, on samuti vaja, et kahjustusi tekitav proovivõtmine kuuluks kolmandates riikides vahetult enne eksportimist tehtava kontrolli ning osutatud sätete kohase kontrolli hulka.
            
         
               (14)
            
            
               Seepärast tuleks otsust 2008/840/EÜ vastavalt muuta.
            
         
               (15)
            
            
               Käesoleva otsusega ettenähtud meetmed on kooskõlas alalise taimetervise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   1.   Otsuse 2008/840/EÜ artikkel 2 asendatakse järgmisega:
   
      „Artikkel 2
      Nimetatud taimede import kolmandatest riikidest, välja arvatud Hiinast
      Peale Hiina on muudest kolmandatest riikidest, kus on avastatud Anoplophora chinensis’e (Forster) esinemine, lubatud nimetatud taimi liitu importida üksnes juhul, kui on täidetud järgmised tingimused:
      
                  a)
               
               
                  need vastavad I lisa I jao punkti A punktis 1 sätestatud impordi erinõuetele;
               
            
                  b)
               
               
                  neid kontrollib liitu sisenemisel liikmesriigi vastutatav ametiasutus vastavalt I lisa I(A) jao punktile 2, et teha kindlaks Anoplophora chinensis’e (Forster) esinemine, ja jälgi kõnealuse organismi esinemisest ei leita, ilma et see piiraks direktiivi 2000/29/EÜ artikli 13a lõike 1 kohaldamist.
               
            Artikkel 2a
      Nimetatud taimede importimine Hiinast
      1.1.   Hiinast võib nimetatud taimi importida liitu üksnes juhul, kui on täidetud järgmised tingimused:
      
                  a)
               
               
                  need vastavad I lisa I(B) jao punktis 1 sätestatud impordi erinõuetele;
               
            
                  b)
               
               
                  neid kontrollib liitu sisenemisel liikmesriigi vastutav ametiasutus I lisa I(B) jao punkti 2 kohaselt, et teha kindlaks Anoplophora chinensis’e (Forster) esinemine, ja jälgi kõnealuse organismi esinemisest ei leita, ilma et see piiraks direktiivi 2000/29/EÜ artikli 13a lõike 1 kohaldamist;
               
            
                  c)
               
               
                  kõnealuste taimede tootmiskoht:
                  
                              i)
                           
                           
                              on ainuomase registreerimisnumbriga, mille on määranud Hiina riiklik taimekaitseorganisatsioon;
                           
                        
                              ii)
                           
                           
                              on kantud registri kõige viimasesse versiooni, mille komisjon on lõike 3 kohaselt edastanud liikmesriikidele;
                           
                        
                              iii)
                           
                           
                              ei ole viimase kahe aasta jooksul andnud komisjonile põhjust edastada liikmesriikidele teadet lõike 3 kohase registrist eemaldamise kohta ning
                           
                        
                              iv)
                           
                           
                              ei ole andnud viimase kahe aasta jooksul komisjonile põhjust edastada liikmesriikidele lõikes 4 või 5 osutatud teadet.
                           
                        
            2.   Perekonda Acer kuuluvaid taimi ei tooda siiski liitu sisse kuni 30. aprillini 2012.
      Alates 1. maist 2012 kohaldatakse perekonda Acer kuuluvate taimede suhtes lõiget 1.
      3.   Komisjon edastab liikmesriikidele Hiinas asuvate tootmiskohtade registri, mille on loonud sealne riiklik taimekaitseorganisatsioon kooskõlas I lisa I(B) jao punkti 1 alapunktiga b.
      Kui organisatsioon ajakohastab registrit ühe tootmiskoha eemaldamisega, sest organisatsioon on kindlaks teinud, et tootmiskoht ei vasta enam I lisa I(B) jao punkti 1 alapunkti b nõuetele, või kuna komisjon on teatanud Hiinale tõenditest Anoplophora chinensis’e (Forster) esinemise kohta nimetatud taimede impordi puhul ühest asjaomasest tootmiskohast, ning kui Hiina teeb registri ajakohastatud versiooni komisjonile kättesaadavaks, edastab komisjon registri ajakohastatud versiooni liikmesriikidele internetipõhiste teabelehekülgede kaudu.
      Kui organisatsioon ajakohastab registrit, kandes sellesse tootmiskoha, sest ta on kindlaks teinud, et see tootmiskoht vastab lisa I(B) jao punkti 1 alapunkti b nõuetele, ja Hiina teeb registri ajakohastatud versiooni ja vajaliku selgitava teabe komisjonile kättesaadavaks, edastab komisjon internetipõhiste teabelehekülgede kaudu kõnealuse ajakohastatud versiooni ja vajaduse korral selgitava teabe liikmesriikidele.
      Internetipõhiste teabelehekülgede kaudu teeb komisjon registri ja selle ajakohastused üldsusele kättesaadavaks.
      4.   Kui Hiina taimekaitseorganisatsioon avastab I lisa I(B) jao punkti 1 alapunkti b alapunktide ii, iii ja iv kohases registreeritud tootmiskohas Anoplophora chinensis’e (Forster) esinemise ja Hiina teatab sellest tulemusest komisjonile, teatab komisjon internetipõhiste teabelehekülgede kaudu sellest tulemusest kohe liikmesriikidele.
      Internetipõhiste teabelehekülgede kaudu teeb komisjon selle teabe ka üldsusele kättesaadavaks.
      5.   Kui komisjonil on muudest kui lõikes 3 ja 4 osutatud allikatest pärit tõendeid, et registrisse kantud tootmiskoht ei vasta I lisa I(B) jao punkti 1 alapunktile b või et sellest tootmiskohast imporditud nimetatud taimedel on leitud Anoplophora chinensis’t (Forster), edastab ta seda tootmiskohta käsitleva teabe internetipõhiste teabelehekülgede kaudu liikmesriikidele.
      Internetipõhiste teabelehekülgede kaudu teeb komisjon selle teabe ka üldsusele kättesaadavaks.”
   
   2.   Otsuse 2008/840/EÜ I lisa muudetakse käesoleva otsuse lisa kohaselt.
   Artikkel 2
   Käesolev otsus on adresseeritud liikmesriikidele.
   
      Brüssel, 7. juuli 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 169, 10.7.2000, lk 1.
   
      (2)  ELT L 300, 11.11.2008, lk 36.
   
      LISA
      Otsuse 2008/840/EÜ I lisa I jagu asendatakse järgmisega:
      
         „I.   Impordi erinõuded
         
         A.   Import kolmandatest riikidest, välja arvatud Hiinast
         
         
                     1)
                  
                  
                     Ilma et see piiraks direktiivi 2000/29/EÜ III lisa A osa punktide 9, 16 ja 18 ning IV lisa A osa I jao punktide 14, 15, 17, 18, 19.2, 20, 22.1, 22.2, 23.1, 23.2, 32.1, 32.3, 33, 34, 36.1, 39, 40, 43, 44 ja 46 kohaldamist, peab nimetatud taimedel, mis on pärit sellistest kolmandatest riikidest (välja arvatud Hiinast), kus on teada Anoplophora chinensis’e (Forster) esinemine, olema kaasas kõnealuse direktiivi artikli 13 lõikes 1 osutatud sertifikaat, mille lahtris „Täiendav deklaratsioon” kinnitatakse:
                     
                                 a)
                              
                              
                                 et taimed on kogu oma eluaja kasvanud tootmiskohas, mille päritoluriigi taimekaitseorganisatsioon on registreerinud ja mille üle ta teostab järelevalvet ning mis asub piirkonnas, mille kõnealune organisatsioon on tunnistanud kahjurivabaks vastavalt fütosanitaarmeetmete asjakohastele rahvusvahelistele standarditele. Kahjurivaba piirkonna nimi märgitakse sertifikaadil lahtrisse „päritolukoht”; või
                              
                           
                                 b)
                              
                              
                                 et taimed on vähemalt kaks ekspordile eelnevat aastat kasvanud vastavalt fütosanitaarmeetmete rahvusvahelistele standarditele Anoplophora chinensis’est (Forster) vabaks tunnistatud tootmiskohas:
                                 
                                             i)
                                          
                                          
                                             mille on registreerinud ja mille üle teostab järelevalvet päritoluriigi taimekaitseorganisatsioon;
                                          
                                       
                                             ii)
                                          
                                          
                                             kus on igal aastal asjakohaste ajavahemike järel teostatud Anoplophora chinensis’e (Forster) esinemise kindlakstegemiseks vähemalt kaks ametlikku kontrolli ja märke kõnealuse organismi esinemisest ei ole leitud ning
                                          
                                       
                                             iii)
                                          
                                          
                                             kus taimed on kasvanud kohas:
                                             
                                                         —
                                                      
                                                      
                                                         mis on füüsiliselt Anoplophora chinensis’e (Forster) sissetoomise eest täielikult kaitstud või
                                                      
                                                   
                                                         —
                                                      
                                                      
                                                         kus neile on tehtud asjakohast ennetavat tõrjet ja mida ümbritseb vähemalt 2 km raadiusega puhvervöönd, kus igal aastal asjakohaste ajavahemike järel teostatakse ametlikke vaatlusi Anoplophora chinensis’e (Forster) esinemise kindlakstegemiseks. Kui leitakse märke Anoplophora chinensis’e (Forster) esinemisest, võetakse viivitamata likvideerimismeetmed kahjurivaba puhvervööndi taastamiseks ning
                                                      
                                                   
                                       
                                             iv)
                                          
                                          
                                             kus vahetult enne eksporti on toimunud taimesaadetiste täpne ametlik kontroll, et teha kindlaks Anoplophora chinensis’e (Forster) esinemine, eelkõige taime juurtel ja tüvel. Selle kontrolliga peab kaasnema kahjustusi tekitav proovivõtmine. Kontrollitava proovi suurus peab võimaldama avastada 99 % usaldusväärsusega vähemalt 1 % infestatsiooni.
                                          
                                       
                           
               
                     2)
                  
                  
                     Nimetatud taimi, mis on imporditud punkti 1 kohaselt, tuleb täpselt kontrollida piiriületuspunktis või sihtkohas, mis on kindlaks määratud vastavalt komisjoni direktiivile 2004/103/EÜ (1). Kasutatavate kontrollimeetoditega tagatakse Anoplophora chinensis’e (Forster) esinemise avastamine, eelkõige taime juurtel ja tüvel. Selle kontrollimisega peab kaasnema kahjustusi tekitav proovivõtmine. Kontrollitava proovi suurus peab võimaldama avastada 99 % usaldusväärsusega vähemalt 1 % infestatsiooni.
                  
               B.   Import Hiinast
         
         
                     1)
                  
                  
                     Ilma et see piiraks direktiivi 2000/29/EÜ III lisa A osa punktide 9, 16 ja 18 ning IV lisa A osa I jao punktide 14, 15, 17, 18, 19.2, 20, 22.1, 22.2, 23.1, 23.2, 32.1, 32.3, 33, 34, 36.1, 39, 40, 43, 44 ja 46 kohaldamist, peab Hiinast pärit nimetatud taimedega olema kaasas kõnealuse direktiivi artikli 13 lõikes 1 osutatud sertifikaat, mille lahtris „Täiendav deklaratsioon” kinnitatakse:
                     
                                 a)
                              
                              
                                 et taimed on kogu oma eluaja kasvanud tootmiskohas, mille Hiina taimekaitseorganisatsioon on registreerinud ja mille üle ta teostab järelevalvet ning mis asub piirkonnas, mille kõnealune organisatsioon on tunnistanud kahjurivabaks vastavalt fütosanitaarmeetmete asjakohastele rahvusvahelistele standarditele. Kahjurivaba piirkonna nimi märgitakse sertifikaadil lahtrisse „päritolukoht”; või
                              
                           
                                 b)
                              
                              
                                 et taimed on vähemalt kaks ekspordile eelnevat aastat kasvanud vastavalt fütosanitaarmeetmete rahvusvahelistele standarditele Anoplophora chinensis’est (Forster) vabaks tunnistatud tootmiskohas:
                                 
                                             i)
                                          
                                          
                                             mille on registreerinud ja mille üle teostab järelevalvet riiklik taimekaitseorganisatsioon ning
                                          
                                       
                                             ii)
                                          
                                          
                                             kus on igal aastal asjakohaste ajavahemike järel teostatud Anoplophora chinensis’e (Forster) esinemise kindlakstegemiseks vähemalt kaks ametlikku kontrolli ja märke kõnealuse organismi esinemisest ei ole leitud ning
                                          
                                       
                                             iii)
                                          
                                          
                                             kus taimed on kasvanud kohas:
                                             
                                                         —
                                                      
                                                      
                                                         mis on füüsiliselt Anoplophora chinensis’e (Forster) sissetoomise eest täielikult kaitstud või
                                                      
                                                   
                                                         —
                                                      
                                                      
                                                         kus neile on tehtud asjakohast ennetavat tõrjet ja mida ümbritseb vähemalt 2 km raadiusega puhvervöönd, kus igal aastal asjakohaste ajavahemike järel teostatakse ametlikke vaatlusi Anoplophora chinensis’e (Forster) esinemise kindlakstegemiseks. Kui leitakse märke Anoplophora chinensis’e (Forster) esinemisest, võetakse viivitamata likvideerimismeetmed kahjurivaba puhvervööndi taastamiseks ning
                                                      
                                                   
                                       
                                             iv)
                                          
                                          
                                             kus vahetult enne eksporti on toimunud taimesaadetiste täpne ametlik kontroll, millega kaasneb kahjustusi tekitav proovivõtmine iga partii puhul, et teha kindlaks Anoplophora chinensis’e (Forster) esinemine, eelkõige taime juurtel ja tüvel.
                                             Kontrollitava proovi suurus peab võimaldama avastada 99 % usaldusväärsusega vähemalt 1 % infestatsiooni;
                                          
                                       
                           
                                 c)
                              
                              
                                 tootmiskoha registreerimisnumber.
                              
                           
               
                     2)
                  
                  
                     Nimetatud taimi, mis on imporditud punkti 1 kohaselt, tuleb täpselt kontrollida piiriületuspunktis või sihtkohas, mis on kindlaks määratud vastavalt direktiivile 2004/103/EÜ. Kasutatavate kontrollimeetoditega, sealhulgas kahjustusi tekitava proovivõtmisega iga partii puhul, tagatakse Anoplophora chinensis’e (Forster) esinemise avastamine, eelkõige taime juurtel ja tüvel. Kontrollitava proovi suurus peab võimaldama avastada 99 % usaldusväärsusega vähemalt 1 % infestatsiooni.
                     Esimeses lõikes osutatud kahjustusi tekitav proovivõtmine tehakse järgmises tabelis märgitud tasemel:
                     
                                 Taimede arv partiis
                              
                              
                                 Kahjustusi tekitava proovivõtmise tase (lõigatavate taimede hulk)
                              
                           
                                 1–4 500
                              
                              
                                 10 % partiist
                              
                           
                                 > 4 500
                              
                              
                                 450
                              
                           
               
      
         (1)  ELT L 313, 12.10.2004, lk 16.”